Vassili paneb kell kuus hommikul õlleköögis suurele katlale tule alla ja hakkab vett keetma. Ta keedab oma vett särgiväel, käised üles kääritud. "Seda õlut jood kuusteist sõõmu ja selline surin on sees, et..." Peale veekatla ilmestab köögi arhailist interjööri kaks hiiglaslikku tõrt. Käimatõrs ja kurnatõrs. Käimatõrs on 500 liitrit suur, vanaisa tehtud, 80 aastat vana ja  kuusepuust. Kurnatõrs on uuem ja neljasajane.